b'\n_START_ARTICLE_\nWillie Nelson\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u gradu Abbott, Teksas. Ima sestru Bobbie koja svira klavir. Od 6. godine svira gitaru, u 7. je napisao prvu pjesmu, a ve\xc4\x87 sa 9 godina imao je prvi sastav. Kroz srednju \xc5\xa1kolu tako\xc4\x91er je nastupao s sastavom. Nakon mature, jednu godinu studira poljoprivredu, a onda odustaje od fakulteta._NEWLINE_Zaputio se u Vancouver, gdje radi kao disc jockey, i svira po klubovima. Njegova pjesma "Night\'s Life" smatra se najobra\xc4\x91enijom u povijesti countrya. Iako sam nije uspio dobiti ugovor, i dalje je pisao pjesme za druge glazbenike, a najpoznatija je "Crazy"(koju pjeva Patsy Cline)._NEWLINE_Kasnije odlazi u Nashville, prijestolnicu country glazbe. Tamo posti\xc5\xbee hitove, ali njegov country ima utjecaje rocka, folka, i bluesa, pa \xc4\x8dak i gospela. On je snimio prvi platinasti album u povijesti country glazbe. Sura\xc4\x91ivao s mnogim glazbenicima koji sviraju druk\xc4\x8diji \xc5\xbeanr glazbe nego on, npr. Ray Charles, U2, Kurt Nilsen. Obradio je i pjesmu Otisa Reddinga, "Sittin\' on the Docks of Bay". \xc4\x8clan je Grand Ole Oprya, a za svoj rad je osim nagrada za counrty glazbu primio i 10 Grammya. Na popisu "40 najva\xc5\xbenijih ljudi u povijesti country glazbe" on je zauzeo 4. mjesto. Prvi je Johnny Cash, a u \xc5\xbeenskoj konkurenciji Patsy Cline. Williev \xc5\xbeenski pandan na popisu je legendarna Dolly Parton._NEWLINE_Sura\xc4\x91ivao je s najve\xc4\x87im imenima countrya, kao \xc5\xa1to su Johnny Cash, Merle Haggard, Waylon Jennings, Kris Kristofferson, pa i Bonnie Raitt. Osim kao pjeva\xc4\x8d i skladatelj, Willie je poznat i kao glumac, jer je ostvario 20-tak filmskih uloga. Izdao je i 4 knjige, a broj albuma prelazi 120. Aktivan je u zagovaranju legalizacije kanabisa, i kori\xc5\xa1tenja bio-dizela. Sam putuje autobusom na biogorivo._NEWLINE_Tako\xc4\x91er je jedan od za\xc4\x8detnika Farm Aida, doga\xc4\x91aja koji poma\xc5\xbee obiteljskim doma\xc4\x87instvima u SAD-u. Poznat je po svojim problemima s alkoholom i IRS-om (ameri\xc4\x8dki poreznici). \xc5\xbdenio se \xc4\x8detiri puta i imao sedmero djece. Ipak, sin Billy umro je 1991. godine._NEWLINE_Kada su Republikanci u Texasu \xc5\xbeeljeli promijeniti granice okruga, demokrati su se pobunili i preno\xc4\x87ili u hotelu, tako da se ne stvori ve\xc4\x87ina potrebna za razmatranje zakona. \xc4\x8cuv\xc5\xa1i za njihov potez, Willie im je poslao sanduk crvenih majica i marama i sanduk viskija s porukom "Branite svoj teren". Predstavnik Demokrata je nakon toga izjavio da se ni guverner ni predsjednik saveznog parlamenta nisu oglasili, ali da se oglasio najve\xc4\x87i Teksa\xc5\xa1anin ikad, Willie Nelson.'